# Josep Maria Dacosta i Oliveras

Josep Maria Dacosta i Oliveras (Figueres, 1962). Biòleg, naturalista i divulgador de la natura i la cultura de l'Empordà. Tot i que no s'hi dedica professionalment, les seves fotografies han sigut publicades a diversos llibres i mitjans de comunicació.
Llicenciat en Biologia per la Universitat Autònoma de Barcelona (1986), ha impartit classes d'ensenyament secundari i formació d'universitaris i de professorat en temes ambientals. Treballa al Departament d'Agricultura de la Generalitat de Catalunya (des del 1993) en la protecció d'espais naturals i en tasques d'educació ambiental. És col·laborador de diferents publicacions d'àmbit local i provincial com el Setmanari de l'Alt Empordà, Hora Nova, Annals de l'Institut d'Estudis Empordanesos i Revista de Girona. Com a naturalista ha publicat articles especialitzats en el medi marí, destacant Seguiment de mol·luscs opistobranquis a la platja des Caials (Cadaqués, Alt Empordà). Contribució al catàleg del Parc Natural de Cap de Creus (2009).

## Premis i reconeixements

* Premi VII Experiències Pedagògiques Alt Empordà de l'Ajuntament de Figueres per L'Aprenent de geòleg el 1989.

## Obra

* Arbres Monumentals de l'Alt Empordà (Figueres, 1988)
* Fonts de l'Alt Empordà (Figueres, 1989)
* L'Aprenent de geòleg (Figueres, 1991)
* Balenes i dofins a la Costa Brava (Figueres, 1992) amb col·laboració amb Pere Pagès
* Tramuntana (Girona, 1995) amb col·laboració amb Xavier Febrés
* Roses, l'elecció natural (Barcelona, 1998)
* Guia del Cap de Creus (Menorca, 2003) amb col·laboració amb Arnald Plujà
* Vèrtexs i miradors (Girona, Diputació de Girona, Obra Social “La Caixa”, 2010)
* Natura litoral (Girona, Diputació de Girona, Obra Social “La Caixa”, 2014)
* Figueres, possiblement la ciutat + (Figueres, 2014) amb col·laboració amb Joan Manuel Soldevilla
* La maleta de Figueres (Figueres, 2015) amb col·laboració amb Joan Manuel Soldevilla

## Bibliografia

* Josep M. Dacosta, Miquel Pontes, Albert Ollé, Lluís Aguilar. Seguiment de mol·luscs opistobranquis a la platja des Caials (Cadaqués, Alt Empordà). Contribució al catàleg del Parc Natural de Cap de Creus. Figueres: Annals de l'Institut d'Estudis Empordanesos, 2009. DOI 10.2436/20.8010.01.8.

## Referències

* ↑ Padrosa Gorgot, Inés. Diccionari biogràfic de l'Alt Empordà. Girona: Diputació, 2009. ISBN 9788496747548 [Consulta: 28 gener 2015].
* ↑ «Seguiment de mol·luscs opistobranquis a la platja des Caials (Cadaqués, Alt Empordà). Contribució al catàleg del Parc Natural de Cap de Creus». Annals de l'Institut d'Estudis Empordanesos > Vol. 40 (2009).
* ↑ «Convoquen la VIII edició del Premi d'Experiències Pedagògiques Alt Empordà». Diari de Girona, 11-04-1990, pàg. 10. Arxivat de l'original el 2 d’abril 2015 [Consulta: 21 març 2015].
* ↑ Costa-Pau, Marta «Josep M Dacosta presenta a Figueres el seu llibre sobre les fonts naturals de l'Alt Empordà». El Punt, 19-04-1990 [Consulta: 22 març 2015]. Arxivat 2015-04-02 a Wayback Machine.
* ↑ «Setmanari de l'Alt Empordà. Josep Maria Dacosta presenta "Vèrtexs i miradors"», 06-03-2011. Arxivat de l'original el 2015-02-04. [Consulta: 4 febrer 2015].
* ↑ «Setmanari de l'Alt Empordà. Dijous es presenta ´Natural litoral´, de Josep Maria Dacosta», 03-02-2015. [Consulta: 4 febrer 2015].